Harimau Malaya

Harimau Malaya (Panthera tigris malayensis atau  Panthera tigris jacksoni) atau dikenali sebagai Harimau Belang merujuk kepada subspesies harimau yang hanya didapati di Semenanjung Malaysia. Harimau ini disahkan sebagai sub-spesies berasingan dari sub-spesies Harimau Indochina (Panthera tigris corbetti) melalui ujian genetik dan pada tahun 2004. Dianggarkan terdapat hanya 200 ekor harimau ini yang hidup liar.

Jata Negara Malaysia 

Harimau Malaya merupakan lambang rasmi Malaysia iaitu dalam Jata Negara Malaysia.Lambang ini juga ada dalam logo institusi- institusi Malaysia yang lain seperti PDRM, Maybank, Proton, Perak FA, dan Persatuan Bola Sepak Malaysia (FAM). Lambang harimau menunjukkan kepada keberanian dan kekuatan rakyat Malaysia. Harimau Malaya ini juga mendapat pelbagai nama gelaran seperti "Pak Belang" dan sebagainya.

Pak Belang 
Harimau Malaya juga merupakan nama personifikasi bagi Malaysia. Digelar Pak Belang, ia merujuk kepada dua ekor harimau belang yang terdapat pada lambang negara Malaysia yang melambangkan keberanian dan kegigihan rakyat Malaysia mempertahankan tanah air.
Harimau Malaya juga merupakan nama gelaran bagi pasukan bola sepak kebangsaan Malaysia.

Harimau Malaya dan Bola Sepak Malaysia 
Pasukan bola sepak Malaysia telah menggunakan 'Harimau Malaya' sebagai maskot dan juga gelaran kepada pasukan itu. Jersi utama pasukan bola sepak Malaysia juga diadaptasi daripada corak belang yang terdapat pada Harimau Malaya.

Lihat juga 
 Harimau Siberia
 Harimau Dahan Borneo
 Harimau Kumbang
Harimau Legenda
 Harimaumalaya.com - Kelab Penyokong Bola Sepak Malaysia

Pautan luar 
 http://www.lioncrusher.com/animal.asp?animal=71
 http://www.sandiegozoo.org/animalbytes/t-tiger.html

Panthera
Watak cerita rakyat Melayu
Semenanjung Malaysia